gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl en gl gl gl gl gl gl gl gl gl de en sv fr de de gl gl gl gl gl gl gl gl gl es gl gl gl gl gl gl es gl gl gl gl gl pt gl pt en ca gl gl pt
Vieiros: Galiza Hoxe - Ahmadineyad consegue a reelección nas eleccións presidenciais en Irán
Sábado, 24 de setembro de 2022
Conatos de violencia nas rúas de Teherán
O seu rival máis directo, o ex primeiro ministro Mirhossein Musavi, cualificou os comicios de "fraude".
Tags: eleccións presidenciais Irán Mahmoud Ahmadineyad
O presidente iraniano, Mahmoud Ahmadineyad, logrou a vitoria nas eleccións organizadas este venres no país árabe, xa que segundo a Comisión Electoral co 80% escrutado conta cunha vantaxe xa insalvábel polo seu rival máis directo, o ex primeiro ministro Mirhossein Musavi.
En concreto, o actual mandatario logrou 18,8 dos 28,9 millóns de votos contabilizados, mentres que Musavi obtivo 9,3 millóns, polo que nin aínda que este último lograse todas as papeletas restantes obtería a vitoria. Con estes datos non é necesaria unha segunda volta xa que un dos candidatos logrou máis da metade dos sufraxios.
Musavi considerou os comicios "fraudulentos", o que provocou conatos de violencia nas rúas de Teherán entre partidarios de ambos os dous candidatos. O resultado foi recibido con absoluta sorpresa polos analistas políticos internacionais pola folgada vitoria de Ahmadineyad, e con bastante cautela polos diferentes portavoces da comunidade internacional.
Dende Israel chegaron as críticas máis contundentes. O viceministro de Asuntos Exteriores, Danny Ayalon, efectuou unha chamada aos líderes mundiais para "deter un Irán nuclear e as súas aspiracións terroristas". "Se había unha sombra de cambio en Irán, a reelección de Ahmadineyad é a expresión, máis que nunca, do incremento da ameaza iraniana", dixo.
Por outra banda, o líder supremo iraniano, o gran aiatolá Alí Jamenei, afirmou que todos os iranianos, incluídos os candidatos ás presidenciais, deben apoiar o presidente electo. Así mesmo, Jamenei emprazou os candidatos derrotados a evitar comportamentos provocadores, á vez que aplaudía o extraordinario índice de participación.
IRNA (axencia oficial, varias linguas)
FARS (axencia iraniana en inglés)
BBC Irán (en persa)
Irán elixe entre a continuidade de Ahmadinejad ou un cambio total no goberno
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Simpatizantes de Ahmadineyad celebran o resultado
Operarios limpan carteis electorais. Na imaxe, un de Mousavi
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto